2007D0027 — SL — 12.08.2008 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 22. decembra 2006 o sprejetju nekaterih prehodnih ukrepov v zvezi s pošiljkami surovega mleka predelovalnim obratom in predelavo tega surovega mleka v Romuniji ob upoštevanju zahtev iz uredb (ES) št. 852/2004 in (ES) št 853/2004 Evropskega parlamenta in Sveta (notificirano pod dokumentarno številko C(2006) 6963) (Besedilo velja za EGP) (2007/27/ES) (UL L 008, 13.1.2007, p.45)

spremenjena z:









▼B

ODLOČBA KOMISIJE

z dne 22. decembra 2006

o sprejetju nekaterih prehodnih ukrepov v zvezi s pošiljkami surovega mleka predelovalnim obratom in predelavo tega surovega mleka v Romuniji ob upoštevanju zahtev iz uredb (ES) št. 852/2004 in (ES) št 853/2004 Evropskega parlamenta in Sveta

(notificirano pod dokumentarno številko C(2006) 6963)

(Besedilo velja za EGP)

(2007/27/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Pogodbe o pristopu Bolgarije in Romunije ter zlasti člena 4(3) Pogodbe, ob upoštevanju Akta o pristopu Bolgarije in Romunije in zlasti člena 42 Akta, ob upoštevanju naslednjega: (1) Uredba (ES) št. 852/2004 Evropskega parlamenta in Sveta z dne 29. aprila 2004 o higieni živil ( 1 ) določa splošna pravila higiene živil za nosilce živilske dejavnosti, ki temeljijo na načelih analize tveganj in kritičnih kontrolnih točk. Določa, da morajo nosilci živilske dejavnosti izpolnjevati strukturne zahteve, ki temeljijo na teh načelih. Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora ( 2 ) dopolnjuje pravila iz Uredbe (ES) št. 852/2004. Pravila iz Uredbe (ES) št. 853/2004 vključujejo posebne zahteve za obrate za predelavo mleka ter higienske zahteve za surovo mleko in mlečne proizvode. (2) Romunija bo k Skupnosti pristopila 1. januarja 2007. V pripravah na pristop v obratih za predelavo mleka potekajo strukturne izboljšave, da bi izpolnili strukturne zahteve iz Uredbe (ES) št. 852/2004. Od leta 2004 je število obratov, ki izpolnjujejo strukturne zahteve Skupnosti, naraslo z 12 na 123. (3) Kljub temu se je delež surovega mleka, ki izpolnjuje higienske zahteve iz Uredbe (ES) št 853/2004, dostavljen obratom za predelavo mleka, ki izpolnjuje strukturne zahteve iz Uredbe (ES) št. 852/2004, le rahlo povečal. Leta 2005 je bilo od celotne proizvodnje v višini 5,6 milijona ton surovega kravjega mleka obratom za predelavo mleka dostavljeno 0,38 milijona ton surovega mleka, ki je izpolnjevalo zahteve. (4) Ob upoštevanju trenutnega stanja je primerno določiti prehodne ukrepe glede organizacije sektorja mleka v Romuniji. (5) V tem smislu točka (c) pododdelka I poglavja 5 Priloge VII k Aktu o pristopu Bolgarije in Romunije začasno dopušča, da nekateri obrati za predelavo mleka, ki ne izpolnjujejo strukturnih zahtev iz Uredbe (ES) št. 852/2004, sprejmejo pošiljke surovega mleka, ki ne izpolnjuje ustreznih higienskih zahtev iz Uredbe (ES) št. 853/2004 („mleko, ki izpolnjuje zahteve“). (6) Pridelovalna gospodarstva za proizvodnjo mleka, ki ne izpolnjujejo higienskih zahtev iz Uredbe (ES) št. 853/2004, in obrati za predelavo mleka, ki izpolnjujejo strukturne zahteve iz Uredbe (ES) št. 852/2004, so razširjeni po celotnem ozemlju Romunije. V skladu s tem nekateri obrati, ki izpolnjujejo zahteve, prejemajo surovo mleko, ki izpolnjuje ustrezne higienske zahteve iz Uredbe (ES) št. 853/2004 („mleko, ki izpolnjuje zahteve“), ter mleko, ki teh zahtev ne izpolnjuje. Trženje končnih proizvodov iz obratov, ki izpolnjujejo zahteve, je zato treba omejiti na Romunijo. Poleg tega je treba v tej odločbi določiti seznam obratov, ki izpolnjujejo zahteve. (7) Nekateri obrati, ki izpolnjujejo zahteve, nameravajo ločeno predelovati mleko, ki izpolnjuje zahteve, in mleko, ki teh zahtev ne izpolnjuje. Zato je treba določiti pogoje glede zbiranja in obdelave takšnega mleka ter trženja končnih proizvodov iz tega mleka. V tej odločbi je treba tudi določiti seznam tistih obratov, ki izpolnjujejo zahteve, za predelavo navedenih dveh vrst mleka. (8) Odobreno prehodno obdobje je treba omejiti na 18 mesecev. Stanje v sektorju mleka v Romuniji je treba pred koncem navedenega obdobja ponovno proučiti. Zato je primerno, da Romunija predloži Komisiji letna poročila o napredku pri posodobitvi pridelovalnih gospodarstev za proizvodnjo mleka, ki obratom, ki izpolnjujejo zahteve, dobavljajo surovo mleko. (9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJO ODLOČBO:







Člen 1

Seznama obratov, ki izpolnjujejo zahteve

V poglavjih I in II Priloge k tej odločbi sta navedena seznama obratov za predelavo mleka v Romuniji, ki izpolnjujejo strukturne zahteve iz poglavja II Priloge II k Uredbi (ES) št. 852/2004 („obrati, ki izpolnjujejo zahteve“) in imajo dovoljenje za sprejemanje in predelavo surovega mleka, ki ni v skladu z delom III poglavja I in delom III poglavja II oddelka IX Priloge III k Uredbi (ES) št. 853/2004 (mleko, ki ne izpolnjuje zahtev).

Člen 2

Pošiljke mleka, ki ne izpolnjuje zahtev in je predelano v obratih, ki izpolnjujejo zahteve, iz poglavja I Priloge

1. Obrati, ki izpolnjujejo zahteve in so navedeni v poglavju I Priloge k tej odločbi, lahko sprejemajo in predelujejo surovo mleko, ki ne izpolnjuje zahtev.

2. Dokler so obrati iz odstavka 1 upravičeni do koristi iz določb navedenega odstavka, se izdelki, ki izvirajo iz obratov, ki izpolnjujejo zahteve in so navedeni v poglavju I Priloge:

(a) dajo v promet samo na domačem trgu ali se uporabljajo za nadaljnjo predelavo v drugih obratih, ki izpolnjujejo zahteve in so navedeni v poglavju I Priloge, ne glede na datum trženja;

(b) opremijo z drugačno identifikacijsko oznako od tiste, ki je določena v členu 5(1) Uredbe (ES) št. 853/2004.

Člen 3

Pošiljke mleka, ki izpolnjuje zahteve, ter mleka, ki teh zahtev ne izpolnjuje in je predelano v obratih, ki izpolnjujejo zahteve, iz poglavja II Priloge

Obrati, ki izpolnjujejo zahteve in so navedeni v poglavju II Priloge k tej odločbi, lahko v ločenih proizvodnih linijah sprejemajo in predelujejo surovo mleko, ki izpolnjuje zahteve iz dela III poglavja I in dela III poglavja II oddelka IX Priloge III k Uredbi (ES) št. 853/2004 („mleko, ki izpolnjuje zahteve“), ter mleko, ki teh zahtev ne izpolnjuje, pod pogojem, da nosilci živilske dejavnosti takšnih obratov:

(a) izpolnjujejo pogoje iz člena 5 Uredbe (ES) št. 852/2004;

(b) dokažejo, da so sposobni izpolniti naslednje pogoje, vključno z določitvijo ločenih proizvodnih linij: (i) sprejeti vse potrebne ukrepe, s katerimi se omogoči ustrezno upoštevanje notranjih postopkov ločevanja surovega mleka, od zbiranja do končne proizvodne faze, vključno s potmi zbiranja mleka, ločenim skladiščenjem in obdelavo mleka, ki izpolnjuje zahteve, in mleka, ki teh zahtev ne izpolnjuje, posebnim pakiranjem ter označevanjem mlečnih proizvodov, ne glede na to, ali so pridobljeni iz mleka, ki izpolnjuje zahteve, ali mleka, ki teh zahtev ne izpolnjuje, in ločenim skladiščenjem takšnega mleka; (ii) določiti postopek, ki zagotavlja sledljivost surovega mleka, vključno s potrebnimi dokumentarnimi dokazili o premikih proizvodov in knjigovodskimi evidencami mlečnih proizvodov, ter uskladitvijo mleka, ki izpolnjuje zahteve, in mleka, ki teh zahtev ne izpolnjuje, s kategorijami končnih mlečnih proizvodov; (iii) obdelati vse surovo mleko s toplotno obdelavo pri minimalni temperaturi vsaj 71,7 °C za 15 sekund; (iv) sprejeti vse ustrezne ukrepe za preprečevanje goljufij pri uporabi identifikacijskih oznak iz oddelka I Priloge II k Uredbi (ES) št. 853/2004.

Člen 4

Naloge pristojnih organov v Romuniji v zvezi z obrati, ki izpolnjujejo zahteve, iz poglavja II Priloge

1. Pristojni organi v Romuniji:

(a) zagotovijo, da nosilci živilske dejavnosti obratov, ki izpolnjujejo zahteve, iz poglavja II Priloge sprejmejo vse potrebne ukrepe, s katerimi se omogoči ustrezno upoštevanje notranjih postopkov ločevanja surovega mleka in mlečnih proizvodov;

(b) opravljajo teste in nenapovedane kontrolne preglede v obratih, ki izpolnjujejo zahteve, iz poglavja II Priloge v zvezi z njihovim upoštevanjem ločevanja surovega mleka in mlečnih proizvodov;

(c) opravljajo teste v pooblaščenih laboratorijih na vsem surovem mleku in končnih proizvodih iz poglavja II Priloge k tej odločbi, da bi preverile, ali ustrezajo zahtevam iz poglavja II oddelka IX Priloge III k Uredbi (ES) št. 853/2004, vključno z mikrobiološkimi merili za mlečne proizvode.

2. Mleko in mlečni proizvodi, ki izvirajo iz obratov, ki izpolnjujejo zahteve in so navedeni v poglavju II Priloge, predelani iz mleka, ki ne izpolnjuje zahtev, se lahko dajo v promet samo na domačem trgu ali se uporabljajo za nadaljnjo predelavo v drugih takšnih obratih ali v obratih iz poglavja I ter imajo drugačno identifikacijsko oznako od tiste, ki je določena v členu 5(1) Uredbe (ES) št. 853/2004.

3. Samo mlečni proizvodi, proizvedeni v obratih za predelavo mleka, ki izpolnjujejo zahteve, iz poglavja II Priloge k tej odločbi in mlečni proizvodi, ki izpolnjujejo določbe odstavka 1 tega člena ter zahteve iz oddelka IX Priloge III k Uredbi (ES) št. 853/2004 se lahko tržijo kot ustrezni proizvodi, ki izpolnjujejo določbe navedene uredbe.

Člen 5

Skladnost in poročila

1. Romunija zagotovi, da se pridelovalna gospodarstva za proizvodnjo mleka iz člena 2(1) te odločbe postopno uskladijo z zahtevami iz delov II in III poglavja I oddelka IX Priloge III k Uredbi (ES) št. 853/2004.

2. Romunija predloži Komisiji letna poročila o napredku, doseženem pri posodobitvi pridelovalnih gospodarstev za proizvodnjo mleka in sistema zbiranja mleka.

Člen 6

Mleku in mlečnim proizvodom, proizvedenim v skladu z določbami iz členov 3 in 4 te odločbe, se podeli podpora iz poglavij II in III, Naslova I, razen člena 11, in Naslova II Uredbe Sveta (ES) št. 1255/1999 ( 3 ), če so opremljeni z ovalno identifikacijsko oznako iz oddelka I Priloge II k Uredbi (ES) št. 853/2004.

Člen 7

Uporaba

Ta odločba začne veljati pod pogojem in z dnem začetka veljavnosti Pogodbe o pristopu Bolgarije in Romunije.

Uporablja se do ►M3 31. decembra 2009 ◄ .

Člen 8

Naslovnik

Ta odločba je naslovljena na države članice.

▼M1









PRILOGA

POGLAVJE I







Seznam obratov za predelavo mleka, ki izpolnjujejo strukturne zahteve Skupnosti in imajo dovoljenje za sprejemanje in predelavo mleka, brez postopka ločevanja, ki izpolnjuje zahteve, ter mleka, ki ne izpolnjuje zahtev Št. Veterinarska odobritev Ime obrata Naslov 1 L 70 SC Unichim Romania SRL Unirea, Jud. Alba, 517785 2 L 45 SC I.A.C. Curtici SA Macea, Jud. Arad, 317210 3 L 18 SC Depcoinf MBD SRL Targu Trotus, Jud. Bacau, 607630 ▼M2 ————— ▼M1 5 L 1 SC Five Continents Group SRL Rachiti, Jud. Botosani, 717310 6 L 4 SC Spicul 2 SRL Dorohoi, Jud. Botosani, 715200 ▼M2 ————— ▼M1 11 L 43 SC Lactocorv SRL Ion Corvin, Jud. Constanta, 907150 12 L 40 SC Betina Impex SRL Ovidiu, Jud. Constanta, 905900 13 L 41 SC Elda Mec SRL Topraisar, Jud. Constanta, 907210 14 L 58 SC Industrializarea Laptelui SA Targoviste, Jud. Dambovita, 130062 15 L 91 SC Cosmilact SRL Schela, Jud. Galati, 807265 16 L 55 SC Gordon Prod SRL Bisericani, Jud. Harghita, 535062 17 L 66 SC Industrializarea Laptelui Harghita SA Remetea, Jud. Harghita, 535250 18 L 65 SC Karpaten Milk Suseni, Jud. Harghita, 537305 19 L 15 SC Teletext SRL Slobozia, Jud. Ialomita, 920066 20 L 47 SC Oblaza SRL Bârsana, Jud. Maramures, 437035 21 L 85 SC Avi-Seb Impex SRL Copalnic, Manastur, Jud. Maramures, 437103 22 L 32 SC Hochland Romania SRL Sighisoara, Jud. Mures, 545400 23 L 60 SC Hochland Romania SRL Sovata, Jud. Mures, 545500 24 L 63 S.C. Zoe Gab SRL Fulga, Jud. Prahova, 107260 25 L 50 SC Ecolact Prod SRL Paulesti, Jud. Prahova, 107246 26 L 53 SC Friesland Romania SA Carei, Jud. Satu Mare, 445100 27 L 93 SC Agrostar Company Lyc SRL Ciuperceni, Jud. Satu Mare, 447067 28 L 67 SC Gefa Impex SRL Talmaciu, Jud. Sibiu, 555700 ▼M2 ————— ▼M1 30 L 36 SC Prolact Prod Com SRL Vicovu de Sus, Jud. Suceava, 727610 ▼M4 ————— ▼M2 32 L 95 S.C. Marion Invest SRL Crânguri, Jud. Dambovița, 137170 33 L 21 S.C. I.L. Mureș S.A. Târgu Mureș, Jud. Mureș, 540390 34 L 96 S.C. Prod A.B.C. Company SRL Grumăzești, Jud. Neamț, 617235 ▼M4 35 L17 SC Albalact SA Oiejdea, Jud. Alba, 517293 36 L 2 SC Lactomuntean SRL Teaca, Jud. Bistrita Nasaud, 427345 37 L3 SC Aby Impex SRL Sendriceni, Jud. Botosani, 717380 38 L73 SC Eurocheese Productie SRL Bucuresti, 030608 39 L97 SC Terra Valahica SRL Berca, Jud. Buzau, 127035 40 L84 SC Picolact Prodcom SRL Iclod, Jud. Cluj, 407335 41 L82 SC Totallact Group SA Dragodana, Jud. Dambovita, 137200 42 L86 SC Zea SRL Boiu Mare, Jud. Maramures, 437060 43 L16 SC Roxar Prod Com SRL Cernesti, Jud. Maramures, 437085 44 L88 SC Agromec Crasna SA Crasna, Jud. Salaj, 457085 45 L89 SC Ovinex SRL Sarmasag, Jud. Salaj, 457330 46 L71 SC Lacto Sibiana SA Sura Mica, Jud. Sibiu, 557270 47 L83 SC Bălăceana Prod SRL Balaceana, Jud. Suceava, 727125 48 L5 SC Niro Com Serv SRL Gura Humorului, Jud. Suceava, 725300 49 L80 SC Industrial Marian SRL Drănceni, Jud. Vaslui, 737220 ▼M1

POGLAVJE II







Seznam obratov za predelavo mleka, ki izpolnjujejo strukturne zahteve Skupnosti in imajo dovoljenje za ločeno sprejemanje in predelavo mleka, ki izpolnjuje zahteve, ter mleka, ki ne izpolnjuje zahtev Št. Veterinarska odobritev Ime obrata Naslov 1 L 81 SC Raraul SA Campulung Moldovenesc, Jud. Suceava, 725100 2 L 35 SC Danone PDPA Romania SRL Bucuresti, 032451